Dodge Magnum

Dodge Magnum vardas buvo naudojamas dviem skirtingiems automobiliams. Pastarasis yra didelės klasės galiniais ratais varomas universalas pristatytas 2004 metais kaip 2005 metų modelis. Magnum yra pirmas Dodge automobilis naudojantis Chrysler LX platformą, kurią dalinasi su Chrysler 300 ir Dodge Charger. Anksčiau vardas buvo naudojamas vidutinės klasės kupė automobiliui parduodamam JAV rinkoje. Brazilijoje Magnum vardas buvo naudojamas vietiniam Dodge Dart automobiliui tarp 1979 ir 1981 metų. Vardas taip pat buvo naudojamas ir Meksikoje tarp 1983 ir 1990 metų. 2007 metų lapkričio 1 diena Chrysler LLC paskelbė, kad Dodge Magnum gamyba bus sustabdyta 2008 metais.

 1978-1979 
Pirmos kartos Dodge Magnum buvo gaminamas JAV ir Kanados rinkoms tarp 1978 ir 1979 metų. Magnum buvo perdaryta Chrysler Cordoba versija. Automobilis pakeitė Dodge Charger. Tai buvo paskutinis automobilis, kuris naudojo ilgai gaminta Chrysler B platforma. Automobilio bazinis variklis buvo 318 in³ V8 su Lean Burn, bet buvo galima pasirinkti 360 ir 400 V8 su dvieju ir keturių barelių Karbiuratoriais. Automobilis svėrė kiek mažiau nei 1 770 kg (3,900 lbs). 400 variklio buvo atsisakyta 1979 metais nes Chrysler sustabdė big-block V-8 gamyba serijiniose automobiliuose 1978 metų pabaigoje. 1978 metais automobilis buvo pradėtas naudoti NASCAR lenktynėse, jis buvo naudojamas iki 1981 metų, kai NASCAR perėjo prie mažesnių automobilių kėbulų.

 2005-2008 
Dodge Magnum vardas buvo prikeltas 2004 metais. Automobilis buvo pristatytas kaip 2005 metų universalas ant Chrysler LX platformos. Tai yra pirmas Dodge universalas po to kai buvo atsisakyta Dodge Colt universalo verdijos 1991 metais, tai taip pat yra pirmas didelės klasės amerikietiškas universalas po to kai buvo sustabdyta Chevrolet Caprice/Buick Roadmaster gamyba 1996 metais. Magnum ištiesų yra Chrysler 300 universalo versija su smulkiais kosmetiniais pakeitimais.

Naujame Magnum galima pasirinkti tarp keturių variklių: SE su 190 AG 2,7 l LH V6, SXT su 250 AG 3,5 l V6, RT su nauju 5,7 l Hemi V8 ir SRT-8 su 425 AG 6,1 l Hemi varikliu. Automobilį galima isigyti ir su visais varomais ratais, kurie yra galimi SXT ir RT versijose. Visais ratais varomi SXT ir RT parduodami su 5-pavarų automatine transmisija, tuo tarpu kai visos kitos versijos su 4-pavarų automatine. Magnum pakliuvo į Car and Driver žurnalo 10 geriausių 2005 metams sąrašą.

Kaip ir Chrysler 300, naujasis Magnum yra sėkmingai parduodamas. Jis nesunkiai pardavimuskaičiumi aplenkė prieš jį buvusį Dodge Intrepid. Dodge paskelbė savo planus gaminti Magnum policijos varianta, kuris galėtu konkuruoti su Ford Crown Victoria. Automobilis turėtu SXT versijos V6 kaip bazinį ir Hemi kaip pasirenkamą variklį.
 SRT-8 
2005 metais buvo pristatyta SRT-8 versija, kuri buvo skirta 2006 metams. Kaip ir Chrysler 300 ji naudoja 6,1 litro Hemi V8 variklį turintį 425 AG (317 kW). SRT-8 debiutavo 2005 metų   Los Andželo automobilių parodoje.

 2008 
200px|right|thumb|2008 m. Dodge Magnum
Automobilis buvo atnaujintas 2008 metams. Automobilio išvaizda tapo sportiškesnė, bei agresyvenė. Magnum tapo labiau panašus į Dodge Charger, nei į Chrysler 300.

 Europoje 
Europoje, kur Dodge markė yra mažai žinoma, Magnum yra pardavinėjamas kaip Chrysler 300 Touring. Automobilis yra iš esmės toks pak kaip ir JAV rinkai skirta versija, bet naudoja Chrysler 300 eksterjero dizainą. 2007 metais Chrysler pradėjo pardavinėti 300 Touring JAV rinkoje.

Magnum)
Kategorija:Dideli automobiliai